Након тога је уследио део параде историјских војних јединица и возила из доба Великог отаџбинског рата. Затим су марширале јединице из Азербејџана, Белорусије, Јерменије, Казахстана, Киргистана, Молдавије, Таџикистана и Украјине. Сваку од чланица ЗНД-а представљало је око 70 војника. После чланица ЗНД-а усдледио је марш почасне гарде Пољске армије, 71 војник Британске армије, 76 војника Армије САД и 68 војника Француске армије. После иностраних јединица уследило је 68 војника из Туркменистана, које је предводио заповедник јашући на коњу, потомку коња маршала Георгија Жукова на којем је овај јахао на Паради победе 1945. године.